**Pakuotės lapelis: informacija vartotojui**

**Gynacoheel geriamieji lašai (tirpalas)**

Homeopatinis vaistinis preparatas

Atidžiai perskaitykite visą šį lapelį, prieš pradėdami vartoti šį vaistą, nes jame pateikiama Jums svarbi informacija.

Visada vartokite šį vaistą tiksliai, kaip aprašyta šiame lapelyje arba kaip nurodė gydytojas arba vaistininkas.

* Neišmeskite šio lapelio, nes vėl gali prireikti jį perskaityti.
* Jeigu norite sužinoti daugiau arba pasitarti, kreipkitės į vaistininką.
* Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.
* Jeigu per savaitę Jūsų savijauta nepagerėjo arba net pablogėjo, kreipkitės į gydytoją.

**Apie ką rašoma šiame lapelyje?**

1. Kas yra Gynacoheel ir kam jis vartojamas

2. Kas žinotina prieš vartojant Gynacoheel

3. Kaip vartoti Gynacoheel

4. Galimas šalutinis poveikis

5. Kaip laikyti Gynacoheel

6. Pakuotės turinys ir kita informacija

**1. Kas yra Gynacoheel ir kam jis vartojamas**

Gynacoheel yra homeopatinis vaistinis preparatas, vartojamas lengvo suaugusių moterų lyties organų uždegimo pagalbiniam gydymui.

Indikacijos pagrįstos tik homeopatijos principais.

Jeigu per savaitę Jūsų savijauta nepagerėjo arba net pablogėjo, kreipkitės į gydytoją.

**2. Kas žinotina prieš vartojant Gynacoheel**

**Gynacoheel** **vartoti negalima**

Jeigu yra alergija bičių, vapsvų arba širšių nuodams, veikliosioms medžiagoms arba bet kuriai pagalbinei šio vaisto medžiagai (jos išvardytos 6 skyriuje).

Jeigu yra skydliaukės sutrikimų, be gydytojo patarimo šio vaisto vartoti negalima.

**Kiti vaistai ir Gynacoheel**

Sąveika su kitais vaistais nežinoma.

Jeigu vartojate ar neseniai vartojote kitų vaistų arba dėl to nesate tikri, apie tai pasakykite gydytojui arba vaistininkui.

**Gynacoheel vartojimas su maistu ir gėrimais**

Sąveikos nepastebėta.

### Nėštumas ir žindymo laikotarpis

Jeigu esate nėščia, žindote kūdikį, manote, kad galbūt esate nėščia, arba planuojate pastoti, tai prieš vartodama šį vaistą, pasitarkite su gydytoju arba vaistininku.

### Vairavimas ir mechanizmų valdymas

Gynacoheelgebėjimo vairuoti ir valdyti mechanizmus neveikia.

**Gynacoheel sudėtyje yra etanolio**

Šio vaisto sudėtyje yra 35 tūrio % etanolio (alkoholio), t. y. iki 150,2 mg 10 geriamųjų lašų dozėje (atitinka 3 ml alaus, 1,27 ml vyno, laikant, kad aluje yra 5 tūrio %, vyne – 12 tūrio % etanolio, arba 49,73 ml obuolių sulčių).

Kenksmingas sergantiesiems alkoholizmu.

Būtina atsižvelgti nėščiosioms, žindyvėms, vaikams ir pacientams, sergantiems kepenų ligomis ar epilepsija.

## 3. Kaip vartoti Gynacoheel

Visada vartokite šį vaistą tiksliai, kaip aprašyta šiame lapelyje arba kaip nurodė gydytojas arba vaistininkas. Jeigu abejojate, kreipkitės į gydytoją arba vaistininką.

Rekomenduojama dozė

18 metų ir vyresnėms moterims reikia vartoti po 10 geriamųjų lašų 3 kartus per dieną, ūminių sutrikimų atvejais – pradžioje (pirmas dvi valandas) po 10 geriamųjų lašų kas 15 min.

**Ką daryti pavartojus per didelę Gynacoheel dozę?**

Pranešimų apie perdozavimą negauta.

### Pamiršus pavartoti Gynacoheel

Negalima vartoti dvigubos dozės norint kompensuoti praleistą dozę.

**Nustojus vartoti Gynacoheel**

Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.

4. Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

**Pranešimas apie šalutinį poveikį**

Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba

vaistininkui. Apie šalutinį poveikį taip pat galite pranešti Valstybinei vaistų kontrolės tarnybai prie Lietuvos Respublikos sveikatos apsaugos ministerijos nemokamu telefonu 8 800 73 568 arba užpildyti interneto svetainėje [www.vvkt.lt](http://www.vvkt.lt/) esančią formą ir pateikti ją Valstybinei vaistų kontrolės tarnybai prie Lietuvos Respublikos sveikatos apsaugos ministerijos vienu iš šių būdų: raštu (adresu Žirmūnų g. 139A,

LT-09120 Vilnius), nemokamu fakso numeriu 8 800 20 131, el. paštu NepageidaujamaR@vvkt.lt, taip pat per Valstybinės vaistų kontrolės tarnybos prie Lietuvos Respublikos sveikatos apsaugos ministerijos interneto svetainę (adresu <http://www.vvkt.lt>). Pranešdami apie šalutinį poveikį galite mums padėti gauti daugiau informacijos apie šio vaisto saugumą.

**5. Kaip laikyti Gynacoheel**

Šį vaistą laikykite vaikams nepastebimoje ir nepasiekiamoje vietoje.

Šiam vaistui specialių laikymo sąlygų nereikia.

Ant dėžutės ir buteliuko etiketės po „Tinka iki“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Pirmą kartą atidarius buteliuką, geriamųjų lašų tinkamumo laikas – 6 mėnesiai.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.

## 6. Pakuotės turinys ir kita informacija

**Gynacoheel sudėtis**

- 100 g (105 ml) geriamųjų lašų yra veikliųjų medžiagų: Apis mellifica D4 10 g, Chamaelirium luteum D4 10 g, Melilotus officinalis D3 5 g, Ammonium bromatum D4 10 g, Lilium lancifolium D4 10 g, Aurum iodatum D12 10 g, Palladium metallicum D12 10 g, Platinum metallicum D12 10 g, Naja naja D12 10 g, Vespa crabro D4 10 g, Viburnum

opulus D2 5 g.

- Pagalbinės medžiagos: etanolis (96 %), išgrynintas vanduo.

1 ml tirpalo yra 18 geriamųjų lašų.

**Gynacoheel išvaizda ir kiekis pakuotėje**

Gynacoheel geriamieji lašai yra skaidrus, šviesiai geltonas tirpalas.

Pakuotėje yra 30 ml buteliukas, užkimštas aplikatoriumi su lašintuvu ir užsuktas dangteliu.

**Registruotojas ir gamintojas**

Biologische Heilmittel Heel GmbH

Dr.-Reckeweg-Straße 2-4

76532 Baden-Baden

Vokietija

Tel. +49 7221 501 00

Faksas +49 7221 501 485

El. paštas info@heel.de

Jeigu apie šį vaistą norite sužinoti daugiau, kreipkitės į vietinį registruotojo atstovą.

|  |
| --- |
| UAB „Farmahelis”Partizanų g. 198-5LT-50324 KaunasTel., faksas +370 37 452 559El. paštas info@heel.lt |

Šis pakuotės lapelis paskutinį kartą peržiūrėtas 2016-08-30

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje[http://www.vvkt.lt/](http://www.ema.europa.eu).